Gimnazija „Matija Mesić“

Slavonski Brod, Naselje Slavonija I br. 8

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18.) GIMNAZIJA „MATIJA MESIĆ“, Slavonski Brod raspisuje

NATJEČAJ

za radna mjesta

-**jednog nastavnika engleskog jezika** na određeno vrijeme dok radnica u okviru roditeljskog

dopusta koristi pravo na rad s polovicom radnog vremena, s nepunim radnim vremenom

**5 sati** nastave tjedno

-**jednog nastavnika njemačkog jezika** na određeno vrijeme dok radnica u okviru roditeljskog

dopusta koristi pravo na rad s polovicom radnog vremena, s nepunim radnim vremenom

**5 sati** nastave tjedno

**- jednog nastavnika njemačkog jezika** na određeno vrijeme do 31.8.2019. godine

s nepunim radnim vremenom **8 sati** nastave tjedno

**- jednog nastavnika logike** na određeno vrijeme dok radnica u okviru roditeljskog

dopusta koristi pravo na rad s polovicom radnog vremena, s nepunim radnim vremenom

**3 sata** nastave tjedno

-**jednog nastavnika geografije** na određeno vrijeme do povratka radnice na rad

s nepunim radnim vremenom 8 **sati** nastave tjedno

- **jednog nastavnika fizike** na neodređeno vrijeme s punim radnim vremenom

**- jednog nastavnika tjelesne i zdravstvene kulture** na određeno vrijeme do povratka radnice

na rad s nepunim radnim vremenom **18 sati** nastave tjedno

**Uvjeti:**

Osim općih uvjeta sukladno općim propisima o radu kandidati trebaju zadovoljiti i posebne uvjete propisane Zakonom o odgoju i obrazovanju u osnovnoj i srednjoj školi i Pravilnikom o stručnoj spremi i pedagoško - psihološkom obrazovanju nastavnika u srednjem školstvu.

**Rok za podnošenje prijava je 8 dana od objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.**

Uz pisanu prijavu kandidati su dužni priložiti:

-životopis

-dokaz o stručnoj spremi

-rodni list

-uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana raspisivanja natječaja).

Potpunom prijavom smatra se ona koja sadrži sve podatke i priloge navedene u natječaju.

Kandidat koji nije podnio pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom propisu.

Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN br. 121/17.) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji.

Potrebna dokumentacija prilaže se u neovjerenoj preslici, a prije izbora kandidata predočit će se izvornik.

Natječajna dokumentacija se neće vraćati kandidatima.

Nepotpune i/ili nepravovremene prijave neće se razmatrati.

**Na natječaj se mogu javiti osobe oba spola**.

Temeljem odredbe članka 103. stavak 3. Zakona o hrvatskim braniteljima iz domovinskog rata i članovima njihovih obitelji (NN br. 121/17.) poveznica na internetsku stranicu Ministarstva:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

**Rezultati natječaja bit će objavljeni na web stranici škole**

[http://www.gimnazija-mmesic-sb.skole.hr](http://gimnazija-mmesic-sb.skole.hr/)

Prijave s dokazima o ispunjavanju uvjeta natječaja slati na adresu:

**Gimnazija „Matija Mesić“, Slavonski Brod, Naselje Slavonija I br. 8.**

Ravnatelj:

Zlatko Markovinović, dipl.mat.inf.

Natječaj traje **od 26. rujna do 4. listopada 2018.** godine.